รัฐบาลไทย-ข่าวทำเนียบรัฐบาล-วธ. เปิด One Day Trip เที่ยว “ตลาดน้ำบางน้ำผึ้ง” สมุทรปราการครบจบวันเดียว ชวนเดินชิล ช้อปเพลิน ตลาดน้ำใกล้กรุงเทพฯ 1 ในการยกระดับ 10 ตลาดบก 6 ตลาดน้ำ สืบสานวัฒนธรรมไทย
วันจันทร์ที่ 25 กันยายน 2566
วธ. เปิด One Day Trip เที่ยว “ตลาดน้ําบางน้ําผึ้ง” สมุทรปราการครบจบวันเดียว ชวนเดินชิล ช้อปเพลิน ตลาดน้ําใกล้กรุงเทพฯ 1 ในการยกระดับ 10 ตลาดบก 6 ตลาดน้ํา สืบสานวัฒนธรรมไทย
วธ. เปิด One Day Trip เที่ยว “ตลาดน้ําบางน้ําผึ้ง” สมุทรปราการครบจบวันเดียว ชวนเดินชิล ช้อปเพลิน ตลาดน้ําใกล้กรุงเทพฯ 1 ในการยกระดับ 10 ตลาดบก 6 ตลาดน้ํา สืบสานวัฒนธรรมไทย สัมผัสวิถีชุมชน ชื่นชมธรรมชาติ ชิมอาหารรสเลิศในตํานาน
วธ. เปิด One Day Trip เที่ยว “ตลาดน้ําบางน้ําผึ้ง” สมุทรปราการครบจบวันเดียว ชวนเดินชิล ช้อปเพลิน ตลาดน้ําใกล้กรุงเทพฯ 1 ในการยกระดับ 10 ตลาดบก 6 ตลาดน้ํา สืบสานวัฒนธรรมไทย สัมผัสวิถีชุมชน ชื่นชมธรรมชาติ ชิมอาหารรสเลิศในตํานาน ก๋วยเตี๋ยวหมูต้มยํา ปลาทูต้มเค็ม ไข่ปลาหมึกห่อใบตองย่าง ขนมนางเล็ด ช้อปน้ําผึ้งชันโรง ลูกประคบสมุนไพร ปั้นตลาดน้ําเป็น Soft Power ดึงดูดนักท่องเที่ยวทุกระดับ กระตุ้นเศรษฐกิจ สร้างอาชีพ สร้างรายได้ให้กับประชาชน
วันที่ 23 กันยายน 2566 นางยุพา ทวีวัฒนะกิจบวร ปลัดกระทรวงวัฒนธรรม เป็นประธานพิธีเปิดตัว 10 ตลาดบก 6 ตลาดน้ํา สืบสานวัฒนธรรมไทย ประจําปีงบประมาณ พ.ศ. 2566 “ตลาดน้ําบางน้ําผึ้ง” โดยมีนายชัยพจน์ จรูญพงศ์ รองผู้ว่าราชการจังหวัดสมุทรปราการ พระครูปัญญาธีรานุวัตร ดร. เจ้าอาวาสวัดบางน้ําผึ้งใน ผู้บริหารกระทรวงวัฒนธรรม วัฒนธรรมจังหวัดในพื้นที่ภาคกลาง หัวหน้าส่วนราชการ ผู้นําชุมชนฯ ผู้ขับเคลื่อนตลาดน้ําบางน้ําผึ้ง เครือข่ายทางวัฒนธรรม แขกผู้มีเกียรติ และสื่อมวลชน เข้าร่วม ณ ตลาดน้ําบางน้ําผึ้ง อําเภอพระประแดง จังหวัดสมุทรปราการ โดยมีกิจกรรมประกอบด้วย การแสดงศิลปวัฒนธรรม ชื่อชุดการแสดง “มหัศจรรย์ของดีบางน้ําผึ้ง” พิธีมอบเกียรติบัตรให้แก่ผู้สนับสนุนการขับเคลื่อนตลาดน้ําฯ เยี่ยมชมการสาธิตภูมิปัญญาทางวัฒนธรรม ผลิตภัณฑ์ทางวัฒนธรรม (CPOT/CCPOT) และเยี่ยมชมตลาดน้ําบางน้ําผึ้ง
ปลัดกระทรวงวัฒนธรรม กล่าวว่า ตามที่รัฐบาลมุ่งผลักดันการสร้างรายได้จากการท่องเที่ยว การสร้างพลังสร้างสรรค์หรือ Soft Power ของประเทศ การอนุรักษ์ ฟื้นฟู พัฒนาต่อยอดศิลปะ วัฒนธรรม และส่งเสริมภูมิปัญญาท้องถิ่น โดยกระทรวงวัฒนธรรม (วธ.) ได้ขับเคลื่อนงาน เพิ่มมูลค่าทางเศรษฐกิจด้วยทุนทางวัฒนธรรม การส่งเสริมอัตลักษณ์ชุมชน สู่เส้นทางท่องเที่ยวทางวัฒนธรรม ด้วยการคัดเลือกตลาดน้ําที่มีความเข้มแข็งทั้งด้านสถานที่และชุมชน พร้อมร่วมมือร่วมใจพัฒนายกระดับตลาดน้ํา จํานวน 6 แห่ง ซึ่งนับว่าเป็นที่น่ายินดีอย่างยิ่งที่ ตลาดน้ําบางน้ําผึ้ง ตําบลบางน้ําผึ้ง อําเภอพระประแดง จังหวัดสมุทรปราการ แห่งนี้ ได้รับการคัดเลือก เป็น 1 ใน 6 ตลาดน้ํา สืบสานวัฒนธรรมไทย ประจําปีงบประมาณ พ.ศ. 2566 ของกระทรวงวัฒนธรรม ถือเป็นการผลักดัน Soft Power ของประเทศ อาทิ อาหารไทย และประเพณีท้องถิ่น ในพื้นที่ตลาดให้เป็นที่รู้จักของนักท่องเที่ยวทั้งชาวไทยและชาวต่างประเทศ ดึงดูดนักท่องเที่ยวทุกระดับ เพิ่มสัดส่วนของนักท่องเที่ยวที่มีคุณภาพสูง ส่งเสริมให้เกิดการกระตุ้นเศรษฐกิจ สร้างอาชีพ สร้างรายได้ให้กับประชาชน จากการท่องเที่ยวเชิงสร้างสรรค์และวัฒนธรรม
ทั้งนี้ กิจกรรมดังกล่าวเป็นไปตามประกาศกระทรวงวัฒนธรรม ได้คัดเลือกตลาดบกและตลาดน้ําส่งเสริมอัตลักษณ์ชุมชน อัตลักษณ์ไทย สู่เส้นทางท่องเที่ยวทางวัฒนธรรม “10 ตลาดบก 6 ตลาดน้ํา สืบสานวัฒนธรรมไทย” ประจําปีงบประมาณ พ.ศ. 2566 โดยมีตลาดบกและตลาดน้ําที่ได้รับการคัดเลือกจํานวน 16 แห่ง ประกอบด้วย ตลาดบก 10 แห่ง ได้แก่ 1.ตลาดเก่าหัวตะเข้ กรุงเทพมหานคร 2.ตลาดคลองบางหลวง กรุงเทพมหานคร 3.ตลาดจีนชากแง้ว จังหวัดชลบุรี 4.ตลาดวัฒนธรรมชุมชนวัดศรีสุพรรณ จังหวัดเชียงใหม่ 5.ถนนคนเดินกาดข่วงเมืองน่าน จังหวัดน่าน 6.ตลาดสู้ศึกคึกคัก จังหวัดประจวบคีรีขันธ์ 7.ตลาดเชียงคาน เมืองสีสัน วัฒนธรรมริมโขง จังหวัดเลย 8.ตลาดริมน้ําคลองแดน (ชุมชนวิถีพุทธคลองแดน) จังหวัดสงขลา  9.ตลาดตรอกโรงยา (ถนนสั้น ตํานานยาว) จังหวัดอุทัยธานี 10.ตลาดเขมราษฎร์ธานี จังหวัดอุบลราชธานี ด้านตลาดน้ํา 6 แห่ง ได้แก่ 1.ตลาดน้ํากรุงเก่าวัดท่าการ้อง จังหวัดพระนครศรีอยุธยา 2.ตลาดน้ํากลางป่ากวางโจว จังหวัดเพชรบุรี 3.ตลาดน้ําเหล่าตั๊กลัก จังหวัดราชบุรี 4.ตลาดน้ําคลองแห จังหวัดสงขลา 5.ตลาดน้ําบางน้ําผึ้ง จังหวัดสมุทรปราการ 6.ตลาดน้ําอัมพวา จังหวัดสมุทรสงคราม โดยจะดําเนินการจัดพิธีเปิดตัว 10 ตลาดบก 6 ตลาดน้ําสืบสานวัฒนธรรมไทย ประจําปีงบประมาณ พ.ศ. 2566 ในช่วงเดือนกันยายน - พฤศจิกายน 2566 นี้ เพื่อยกระดับให้รู้จักในวงกว้าง เกิดการกระตุ้นเศรษฐกิจ สร้างอาชีพ สร้างรายได้ให้กับประชาชน ผ่านตลาดบกและตลาดน้ํา
นายชัยพจน์ จรูญพงศ์ รองผู้ว่าราชการจังหวัดสมุทรปราการ กล่าวว่า ตลาดน้ําบางน้ําผึ้ง จังหวัดสมุทรปราการ ตั้งอยู่ในชัยภูมิที่เหมาะสม มีทรัพยากรทางธรรมชาติที่สําคัญ และมีความหลากหลายทางชีวภาพสูง เป็นต้นทุนทําให้จังหวัดสมุทรปราการ สามารถพัฒนาเมืองให้สอดรับกับแหล่งท่องเที่ยวต่าง ๆ ในพื้นที่ได้อย่างลงตัว อีกทั้งยังมีสนามบินสุวรรณภูมิซึ่งนับเป็นความโชคดีของจังหวัดสมุทรปราการทําให้การท่องเที่ยวเป็นปัจจัยสําคัญ ในการกระตุ้นเศรษฐกิจเพื่อยกระดับรายได้ของประชาชนทุกระดับให้การเพิ่มโอกาสแหล่งท่องเที่ยวของจังหวัดสมุทรปราการ ที่มีความโดดเด่นได้รับความนิยมสูงจากต่างชาติ และที่สําคัญมีชุมชนคุณธรรมฯ วัดบางน้ําผึ้งใน ตําบลบางน้ําผึ้ง อําเภอพระประแดง จังหวัดสมุทรปราการ เป็น 1 ใน 10 สุดยอดชุมชนต้นแบบ “เที่ยวชุมชน ยลวิถี” ประจําปี 2565 และในวันนี้ยังมีตลาดน้ําบางน้ําผึ้ง ได้รับเลือกเป็น 1 ใน 6 ตลาดน้ํา สืบสานวัฒนธรรมไทย ของกระทรวงวัฒนธรรม อันจะเป็นการต่อยอดด้านการท่องเที่ยวของจังหวัดสมุทรปราการให้เกิดความยั่งยืนต่อไป และมีความเชื่อมั่นเป็นอย่างยิ่งว่าการดําเนินกิจกรรมในวันนี้ จะเป็นการช่วยกระตุ้นเศรษฐกิจและส่งเสริมการท่องเที่ยวเชิงวัฒนธรรมในพื้นที่ตลาดน้ํา สร้างอาชีพ สร้างรายได้ ให้กับประชาชน สร้างความเข้มแข็งให้กับเศรษฐกิจฐานราก สร้างความมั่งคั่งยั่งยืนให้แก่ชุมชนและประเทศชาติ พร้อมทั้งเป็นการเผยแพร่ศิลปวัฒนธรรมไทย ปลูกฝังให้แก่เยาวชน ประชาชนทั่วไป ได้ตระหนักถึงคุณค่า และความสําคัญของศิลปวัฒนธรรม นําไปสู่การอนุรักษ์สืบสาน โดยการนําทุนทางวัฒนธรรมมาพัฒนาสินค้า และบริการ ทางวัฒนธรรม
ทั้งนี้ “ตลาดน้ําบางน้ําผึ้ง จังหวัดสมุทรปราการ” ตั้งอยู่บริเวณตําบลบางน้ําผึ้ง ซึ่งเป็น 1 ใน 6 ตําบล ในพื้นที่สามน้ํา คือน้ําจืด น้ําเค็ม และน้ํากร่อย ของคุ้งบางกระเจ้า หรือคุ้งกระเพาะหมู เป็นพื้นที่สีเขียว แหล่งผลิตอากาศบริสุทธิ์ขนาดใหญ่ เสน่ห์ของตลาดแห่งนี้ คือ วิถีชีวิตชาวบ้านริมคลอง ส่วนใหญ่เป็นชาวไทยภาคกลาง ชาวไทยเชื้อสายมอญและจีน โดยมีการจําหน่ายผลิตภัณฑ์พื้นบ้านและอาหาร ควบคู่ไปกับการจัดกิจกรรมท่องเที่ยวสัมผัสวิถีชุมชน ชื่นชมธรรมชาติอันสวยงามของสวนเกษตรผสมผสาน ตลาดบางน้ําผึ้งมีอาหารรสเลิศระดับตํานาน เช่น ก๋วยเตี๋ยวหมูต้มยํา ขนมจีนแกงไก่ ปลาทูต้มเค็ม ไข่ปลาหมึกห่อใบตองย่าง แจงลอน ไส้กรอก ไส้อั่ว ตะโก้ ขนมบ้าบิ่น ขนมปั้นสิบ และลูกจากลอยแก้ว สําหรับของฝากประจําตลาด นอกจากผักผลไม้ ขนมไทยเลิศรส เมี่ยงคํา ปลาทูทอด อาหารนานาชนิด ยังมีผลิตภัณฑ์จากน้ําผึ้งชันโรง ลูกประคบสมุนไพร และผลิตภัณฑ์จากกลุ่มแม่บ้านบางน้ําผึ้งพอเพียงอีกมากมาย เปิดบริการ วันเสาร์ – อาทิตย์ และวันหยุดนักขัตฤกษ์ เวลา 08.00 – 16.00 น.